5. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 206184 της  2/8 Νοεμ. 1973 (ΦΕΚ Β΄ 1326) Περί υπαγωγής εις υποχρεωτικήν κοστολόγησιν των ρευστών σπορελαίων εισαγομένων εκ του εξωτερικού. Έχοντες υπ’ όψει: 1.Το Ν.Δ. 175/73 «περί Υπουργικού Συμβουλίου και Υπουργείων». 2.Το Ν.Δ. 532/1970 «περί συμπληρώσεως διατάξεων περί Διοικητικής Αποκεντρώσεως» και το εις εκτέλεσιν τούτου εκδοθέν υπ’ αριθ. 708/70 Β.Δ/μα και την υπ’ αριθ. Λ7/14/2.10.1970 απόφασιν των Υπουργών Προεδρίας Κυβερνήσεως, Εσωτερικών και Εμπορίου. 3.Το Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος "περί Αγορανομικού Κώδικος» ως συνεπληρώθη και ετροποποιήθη μεταγενεστέρως. 4.Τον Α.Ν. 2375/1940 «περί επιβολής εισφοράς εις βάρος κατόχων ειδών βιοτικών αναγκών διατιμωμένων υπεράνω του κόστους των». 5.Την υπ’ αριθ 2/1972 Αγορανομικήν Διάταξιν. 6Την ανάγκην προστασίας των σπορελαίων εγχωρίου παραγωγής. 7.Την υπ’ αριθ. 123/3.10.73 Α.Δ. περί ανωτάτου ορίου τιμών βαμβακοσπόρου, βαμβακοπίττας και βαμβακελαίου. 8.Tην υπ’ αριθ. 18/31.10.73 γνωμοδότησιν της Κεντρικής Αγορανομικής Επιτροπής, αποφασίζομεν: 1.Υπάγομεν εις υποχρεωτικήν κοστολόγησιν τα εκ του εξωτερικού εισαγόμενα σπορέλαια. 2.«Επί εισαγομένων σπορελαίων και επί τιμής CIF του ακατεργάστου (Μπρούτο) $ 730 κατά τόννον, του ουδετέρου $ 790 και του ραφινέ $ 830 ανά Μ.Τ. ουδεμία εισφορά ανά χ/μον επιβάλλεται. Επί τιμών κτήσεως κατωτέρων των προαναφερθεισών ήτοι $ 730, 790 και 830 αντιστοίχως δια το Μπρούτο ουδέτερον και ραφινέ, ανά Μ.Τ. επιβάλλεται εισφορά ίση προς την επί έλαττον τιμολογιακήν διαφοράν ανά Μ.Τ. Εις περίπτωσιν μεταβολής των υφισταμένων σήμερον τιμών διαθέσεως των σπορελαίων (βαμβακελαίου-σογιελαίου) ή της τιμής του δολλαρίου ΗΠΑ βάσει των οποίων εγένοντο οι υπολογισμοί η κατά τα ανωτέρω εισφορά θα προσαρμόζεται αναλόγως δια νεωτέρας αποφάσεως ημών». Η παρ.2 αντικατεστάθη ως άνω δια της υπ’ αριθ. 164691 της 16/30 Μαρτ. 1974 (ΦΕΚ Β΄ 376) αποφ. Υπ. Εμπορίου. 3.Ο εκτελωνισμός των σπορελαίων δεν δύναται να πραγματοποιηθή άνευ της προσκομίσεως εις το αρμόδιον Τελωνείον διπλοτύπου περί καταθέσεως εις το οικείον Δημόσιον Ταμείον υπέρ του Δημοσίου κατά τα υπό του Α.Ν. 2375/40 οριζόμενα του  καθ’ εκάστην εισαγωγήν αναλογούντος ποσού, κατά τ’ ανωτέρω ή ισοπόσου εγγυητικής επιστολής ανεγνωρισμένης Τραπέζης, περί καταθέσεως του ποσού τούτου εντός προθεσμίας ενός μηνός από του εκτελωνισμού μετά την πάροδον της οποίας η εγγύησις θα καταπίπτη υπέρ του Δημοσίου άνευ προηγουμένης ειδοποιήσεως του ενδιαφερομένου. 4.Εις την καταβολήν εισφοράς κατά τα ανωτέρω υποχρεούνται άπαντες οι εισαγωγείς δια τας υπ’ αυτών εισαγομένας ποσότητας σπορελαίων ατελώς, ειδοποιούμενοι υπό των οικείων Τελωνείων εκτελωνισμού όπως κατά την υπό της προηγουμένης παραγράφου προβλεπομένην διαδικασίαν και εντός της υπό ταύτης τασσομένης προθεσμίας προβώσιν εις την κατάθεσιν της αναλογούσης κατά εκτελωνιζομένην ποσότητα εισφοράς. 5.Εν περιπτώσει αγοράς εις έτερον νόμισμα δια τον υπολογισμόν της εισφοράς λαμβάνεται υπ’ όψει η ισοτιμία του νομίσματος τούτου προς δολλάρια ΗΠΑ κατά την ημέραν ανοίγματος της ανεκκλήτου πιστώσεως ή η τοιαύτη της ημερομηνίας διακανονισμού της αξίας του εμπορεύματος εφ’ όσον πρόκειται περί εισαγωγών έναντι φορτωτικών εγγράφων. 6.Επί αγοράς FOB δια την εξεύρεσιν της αξίας CIF υπολογίζεται η τιμολογιακή αξία ως ανωτέρω και εις ταύτην προστίθενται ο καταβληθείς ναύλος και τα καταβληθέντα ασφάλιστρα, εν περιπτώσει δε καταβολής τούτων εις έτερον νόμισμα πλην δολλαρίων ΗΠΑ λαμβάνεται υπ’ όψιν η ισοτιμία του νομίσματος τούτου προς το δολλάριον ΗΠΑ κατά την ημέραν της καταβολής αυτών. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. (Αντί για τη σελ. 200,01(β) Σελ. 200,01(γ) Τεύχος Δ93-Σελ. 5 Εισφορά κατόχων ειδών πρώτης ανάγκης 5.Δ.γ.5 